section_heading: U animiranoj seriji
paragraph_text: Tijekom jednog vremenskog perioda, Ash Ketchum imao je Squirtlea u svom aktivnom timu. Kao napušten Pokémon kojeg je vlastiti trener odbacio, Squirtle se udružio s još četiri Squirtlea i osnovao zločinačku družinu. Kada je družina spasila obližnji gradić od šumskog požara, postaju vatrogasna družina toga grada – doduše, bez svoga vođe, koji je odlučio otići s Ashom. Squirtle je u Ashovom timu bio tijekom većine Ashovih putovanja kroz Kanto regiju, Orange otoke i dijelove Johto regije prije povratka u svoju družinu.